TV-gids Woensdag 4 Junie 2014
JY LEES NOU TV-gids Woensdag 4 Junie 2014
18:00 Friends with Better Lives (M-Net): Will is desperaat om ’n bietjie woema in sy huwelik te bring. Jules het dalk haar sielsgenoot ontmoet. Intussen probeer Kate Will oortuig dat sy nie oppervlakkig is nie.
18:00 Villa Rosa (kykNET): Almal is ontsteld oor die inbraak by die Villa, maar Astrid buit die situasie uit en oorreed Marius om die sekuriteit te verbeter. Intussen probeer Astrid ook van die diamante ontslae raak.
18:30 7de Laan (SABC2): Ryno kry ’n nuwe, baie interessante bron van navorsing vir sy nuwe roman.
18:30 Binnelanders (kykNET): Naomi kom op ’n ongemaklike situasie af. At dink daar is definitief ’n probleem op die stel van Dokter-Dokter.
19:30 About A Boy (M-Net): Will probeer ’n verjaarsdagpartytjie vir Marcus reël, maar daar duik gedurig die een of ander probleem op. Fiona en Sam sit vas oor iets.
19:30 Kwêla (kykNET): Coenie praat met die akteur en skrywer Simon Bruinders. Die Kwêla-span gaan kuier ook by Laerskool Buffeljagsrivier, waar hulle saam met die kinders toutrek, kaas maak en klas loop in hul boomhuis. Op Robertson kuier hulle ook by Willem Stemmet, die koperketelstoker van die jaar en ’n mampoermaker van formaat.
20:00 Two and a Half Men (M-Net): Charlie se buite-egtelike dogter daag onverwags op, en nie net is Alan verbaas oor haar bestaan nie, maar ook oor hoe baie sy na Charlie aard.